text: El detingut per l'agressió homòfoba passa a disposició judicial - Regió7 :: El Diari de la Catalunya Central
  ATAC HOMÒFOB A BERGA
  El detingut per l'agressió homòfoba passa a disposició judicial
  El noi, de 19 anys, ha declarat aquest migdia davant del jutge
  redacció | berga 14.03.2017 | 19:54
  Clam contra la homofòbia a Berga
  VÍDEO | Clam a Berga contra la homofòbia. L'agressió va començar per un petó i un petó ha posat punt final a la manifestació en mig d'un fort aplaudiment https://www.regio7.cat/bergueda/2017/03/13/300-persones-reuneixen-condemnar-lagressio/404390.html
  Posted by Regió7 on dilluns, 13 / març / 2017
  El berguedà de 19 anys que aquest dilluns va ser detingut pels Mossos d'Esquadra com un dels presumptes autors de l'agressió homòfoba a una parella de nois diumenge a la matinada, ha passat a disposició del jutge aquest matí de dimarts. El jove ha declarat davant del Jutjat d'Instrucció número 1 de Berga al migdia per un presumpte delicte de lesions i, en funció de la instrucció, de la qual s'està pendent, podria acabar derivant en un delicte d'odi i de discriminació.
  El cos policial, mentrestant, manté la investigació oberta per intentar localitzar i identificar els altres joves que, segons els testimonis, es van afegir a l'agressió de la parella.